**Состојбата на човековите права во поранешна југословенска Република Македонија ќе се разгледува на Универзалниот периодичен преглед**

**ЖЕНЕВА (21 јануари 2019)** – Состојбата на човековите права во поранешна југословенска Република Македонија по трет пат ќе се разгледува од Работната група за Универзален периодичен преглед (УПР) на Советот за човекови права на ОН на состанокот на 24 јануари 2019 кој ќе се пренесува во живо преку [webcast live](http://webtv.un.org/).

Поранешната југословенска Република Македонија е една од 14-те држави кои треба да бидат разгледани од страна на работната група на УПР за време на претстојната седница што ќе се одржи од 21 јануари до 1 февруари. [Првиот и вториот УПР преглед](https://www.ohchr.org/EN/HRBodies/UPR/Pages/MKIndex.aspx)  на поранешната југословенска Република Македонија беа одржани во мај 2009 и јануари 2014-та година.

Документите врз кои се темелат прегледите се: 1) национален извештај - информации обезбедени од страна на државата што се разгледува; 2) информации содржани во извештаите на независни експерти за човекови права и групи, познати како специјални процедури, договорни тела за човекови права и други ентитети на ОН; 3) информации обезбедени од други засегнати страни вклучувајќи ги националните институции за човекови права, регионалните организации и групите на граѓанското општество.

Трите извештаи кои служат како основа за прегледот на поранешна југословенска Република Македонија на 24 јануари може да се најдат [тука](https://www.ohchr.org/EN/HRBodies/UPR/Pages/MKIndex.aspx).

**Место**: Соба 20, Палата на нациите, Женева

**Време и дата**: 14.30 – 18.00, четврток, 24 јануари (по Женевско време, GMT +1 час)

УПР е единствен процес кој вклучува периодичен преглед на состојбата на човековите права во сите 193 Држави-членки на ОН. Од првиот состанок кој се одржа во април 2008 година, сите 193 Држави-членки на ОН беа разгледани два пати во рамките на првиот и вториот УПР циклус. Во текот на третиот УПР циклус, државите повторно се очекува да ги објаснат чекорите што ги презеле за да ги имплементираат препораките добиени за време на нивните претходни прегледи на чие следење се обврзале, како и да укажат на скорешниот развој во врска со човековите права во земјата.

Делегацијата на поранешна Југословенска Република Македонија ќе биде предводена од г-дин Андреј Жерновски, заменик-министер за надворешни работи.

Трите претставници на земјата кои служат како известувачи ("тројка") за прегледот на поранешна југословенска Република Македонија се: Кина, Унгарија и Демократска Република Конго.

**Webcast** преносот на седницата ќе биде на <http://webtv.un.org>

Списокот на говорници и сите достапни изјави кои ќе бидат пренесени при прегледот на поранешна југословенска Република Македонија ќе бидат објавени на [УПР Екстранет](https://extranet.ohchr.org/sites/upr/Sessions/32session/FYRM/Pages/default.aspx) на следниов линк.

Работната група за **УПР треба да ги усвои препораките** дадени на поранешна југословенска Република Македонија во 17 часот на 29 јануари. Државата која се разгледува може да ги изрази своите ставови во врска со препораките кои и се дадени за време на нејзиниот преглед. Препораките ќе бидат споделени со медиумите на овој ден однапред.

КРАЈ

*За повеќе информации и барања од медиумите, молиме контактирајте го Rolando Gómez на +41 (0) 22 917 9711 /**rgomez@ohchr.org* *или Cédric Sapey на +41 (0) 22 917 9845 /* *csapey@ohchr.org*

*За да дознаете повеќе за Универзалниот периодичен преглед, посетете:* [*www.ohchr.org/hrc/upr*](http://www.ohchr.org/hrc/upr)

**Совет за човекови права на ОН, следете не на социјалните медиуми:** [Facebook](https://www.facebook.com/UNHRC)  [Twitter](https://twitter.com/UN_HRC)  [YouTube](https://www.youtube.com/c/UNHumanRightsCouncil)[Instagram](https://www.instagram.com/humanrightscouncil/)